હકીકતમાં લિંગાયત અને વોક્કાલિગા સામે અને કોંગ્રેસમાં થયેલા ભાગલામાં સંસ્થા કોંગ્રેસ સામે ઇન્દિરા કોંગ્રેસના નેતા દેવરાજે ઉર્સે અહિન્દા થિયરી ઊભી કરી હતી. 1969માં કોંગ્રેસના દિગ્ગજોને લાગ્યું કે ઇન્દિરા ગાંધીનું જોર વધી રહ્યું છે. તેથી જૂના નેતાઓએ ભેગા થઈને તેમને સાઇડલાઇન કરવાની કોશિશ કરી, પણ આ ‘ગુંગી ગુડિયા’ શક્તિશાળી સાબિત થઈ. પોતાની કોંગ્રેસ મૂળ કોંગ્રેસ એટલે કે સંસ્થા કોંગ્રેસ છે એવું કહેનારાને ઇન્દિરા કોંગ્રેસે હરાવી દીધી હતી. સંસ્થા કોંગ્રેસ એટલે કોંગ્રેસ (ઓ) અને મુખ્ય બની ગયેલી કોંગ્રેસ એટલે કોંગ્રેસ (આઇ). કામરાજ ઉપરાંત એસ. નિજલિંગપ્પા, વીરેન્દ્ર પાટીલ, રામકૃષ્ણ હેગડે અને દેવે ગોવડા જેવા નેતાઓ સંસ્થા કોંગ્રેસમાં જ રહ્યા. તેની સામે દેવરાજ ઉર્સે સમય પારખીને ઇન્દિરા ગાંધી સાથે રહેવાનું નક્કી કર્યું હતું. બાંગ્લાદેશની રચના કરીને ઇન્દિરા ગાંધી એક શક્તિ તરીકે તેઓ ઉપસ્યા હતા. તેના કારણે 1972માં વિધાનસભાની ચૂંટણીમાં દેવરાજ ઉર્સની આગેવાનીમાં કોંગ્રેસ (આઇ)ને સત્તા મળી ગઈ.